***ANUNŢ***

**privind acordarea ajutorului pentru încălzirea locuinţei cu**  **gaze naturale, energie  electrică sau combustibili solizi (lemne),  si a suplimentului  pentru energie**

**SEZONUL RECE 01 noiembrie 2025 - 31 martie 2026**

       Potrivit Legii nr. 226/2021 privind stabilirea măsurilor de protecţie socială pentru consumatorul vulnerabil de energie cu modificările şi completările ulterioare și a Normelor metodologice de aplicare aprobate prin HG nr. 1073/2021, cu modificările şi completările ulterioare beneficiază  de ajutoare de încălzire a locuinței pe perioada sezonului rece pentru acoperirea integrală sau, după caz, a unei părți din cheltuielile cu încălzirea locuinței, precum și de supliment pentru energie pe tot parcursul anului, consumatorii vulnerabili care îndeplinesc condițiile**.**

Ajutorul pentru încălzirea locuinței se acordă pentru un singur sistem utilizat pentru încălzirea locuinței, pe perioada sezonului rece, declarat de persoana singură, respectiv de un membru al familiei care are capacitate deplină de exercițiu al drepturilor civile, care devine titularul ajutorului.

  De asemenea ajutorul pentru încălzire se acordă numai pentru o singură locuință, respectiv pentru locuința de domiciliu, sau, după caz, de reședință.

    Ajutoarele prevăzute se acordă pe bază de cerere și declarație pe propria răspundere  însoțită obligatoriu de documente justificative privind componența familiei, veniturile realizate de membrii acesteia precum și acte doveditoare privind  locuința sau bunurile deținute de aceștia.

      În cererea și declarația pe propria răspundere solicitantul ajutorului pentru încălzire şi al suplimentului pentru energie are obligația de a menționa componența familiei, veniturile realizate, elementele de identificare a furnizorului, codul de client și locul de consum, bunurile aflate în proprietate, închiriere, concesiune, comodat sau altă formă de deținere, cuprinse în lista bunurilor ce conduc la excluderea acordării ajutorului pentru încălzirea locuinței.

    Venitul mediu net lunar până la care se acordă ajutorul pentru încălzire este de 1.386 lei/persoană, în cazul familiei, și de 2.053 lei, în cazul persoanei singure.

         Acordarea ajutorului de încălzire a locuinței este condiționată atât de nivelul veniturilor din luna anterioară depunerii cererii, cât și de deținerea în proprietate a unor bunuri mobile sau imobile, prevăzute în Anexa nr.4 (Hotărârea Guvernului nr. 1154/2022 pentru aplicarea prevederilor Legii nr.196/2016 privind venitul minim de incluziune, cu modificările și completările ulterioare.) Astfel, dacă un membru al familiei sau persoana singură are în proprietate cel puțin unul dintre bunurile cuprinse în anexa   nu beneficiază de ajutor pentru încălzirea locuinței toată familia. Proprietarul a două sau mai multe apartamente/clădiri cu destinație de locuință nu va putea beneficia de  ajutorul pentru încălzirea locuinței.

         Actul normativ prevede acordarea de ajutoare pentru încălzirea locuinței cu gaze naturale, cu energie electrică sau cu combustibili solizi (lemne), pe perioada sezonului rece, precum și acordarea unui supliment pentru energie pe tot parcursul anului. Legea stabilește limita maxim a veniturilor până la care o persoană sau familie poate beneficia de ajutoare pentru încălzire și supliment pentru energie, precum și cuantumul ajutoarelor, respectiv prin compensare procentuală aplicată unei valori de referință diferențiată în funcție de sistemul de încălzire . Compensarea procentuală este de 100% pentru beneficiarii cu cele mai mici venituri și de minimum 10% pentru cei ale căror venituri se află la limita maximă.

     Ajutorul de încălzire va fi plătit diferențiat în funcție de venitul net lunar al familie sau al persoanei singure prin compensare procentuală aplicată la factura lunară ( gaze naturale, energie electrică) și lemne .

Ajutorul pentru încălzire cu energie electrică se acordă consumatorilor vulnerabili care nu dețin altă formă de încălzire, precum și consumatorilor vulnerabili care, din motive tehnologice sau economice, au fost debranșați de la furnizarea gazelor naturale și care au contracte valabile de furnizare a energiei electrice.

        În cazul solicitării  ajutoarelor pentru  energie electrică, se efectuează  obligatoriu  anchete sociale pentru toate situațiile, în vederea verificării sistemului de încălzire utilizat.

          Conform actului normativ, în plus față de ajutorul de încălzire, persoanele vulnerabile vor primi și un “ajutor pentru consumul de energie destinat acoperirii unei părți din consumul energetic al gospodăriei pe tot parcursul anului”.

   Familiile și persoanele singure ale căror venituri sunt de până la 1386 lei/persoană în cazul familiilor și de până la 2053 lei, în cazul persoanei singure, beneficiază lunar, inclusiv în perioada sezonului rece, de un supliment pentru energie în sumă fixă, acordat în funcție de sursele de furnizare a energiei utilizate, în cuantum de:

* 30 lei/lună pentru consumul de energie electrică,
* 10 lei/lună pentru  consumul de gaze naturale,
* 20 lei/lună pentru consumul de lemne.

          Suplimentul pentru energie se acordă lunar pe tot parcursul anului.

          Suplimentul pentru energie va putea fi solicitat fie împreună cu ajutorul pentru încălzirea locuinței, fie separat, dar doar dacă sunt îndeplinite condițiile privind veniturile lunare.

          Pentru solicitarea suplimentului pentru energie, familiile și persoanele singure vor trebui să depună aceleași acte ca cele pentru solicitarea  ajutorului de încălzire, adică o cerere şi o declarație pe propria răspundere din care să reiasă componența familiei și veniturile realizate de membrii acesteia. În cazul în care se va solicita și ajutorul pentru încălzire, se va depune un singur set de documente.

          În situația în care singura sursă de energie utilizată este energia electrică, cuantumul suplimentului este de 70 lei/lună.

      Suplimentul pentru energie se va plăti direct titularului doar pentru consumul de combustibili solizi (lemne), în timp ce, în toate celelalte cazuri, banii se vor plăti direct furnizorului.

**Declararea unui număr mai mare de membri de familie sau a unor venituri mai mici decât cele reale, în scopul vădit de a obţine foloase materiale necuvenite, constituie infracţiune de fals, uz de fals sau înşelăciune, după caz, si se pedepseşte potrivit dispoziţiilor Codului Penal.**

        Titularii ajutoarelor pentru încălzirea locuinței precum și a suplimentului pentru energie sunt obligaţi să comunice Direcției de Asistență Socială a Municipiului Câmpulung, prin depunerea unei noi cereri-declarații pe propria răspundere, orice modificare intervenită în componenţa familiei şi a veniturilor acesteia, în termen de 5 zile de la data modificării.

**În data de 15.10.2025 va începe acțiunea de distribuire și de primire a cererilor și  a declarațiilor pe propria răspundere pentru acordarea ajutorului pentru încălzirea  locuinței.**

**Activitatea de distribuire și primire a** **cererilor de acordare a ajutorului pentru încălzirea locuinţei** se va desfăşura în cadrul Direcției de Asistență Socială a municipiului Câmpulung, str. Matei Basarab , nr. 66, camera 7, după următorul program:

|  |  |
| --- | --- |
| **LUNI – JOI** | **830 -1230** |

**La începutul sezonului rece noiembrie 2025 — martie 2026, termenul limită de depunere  a cererilor şi declaraţiilor pe propria răspundere pentru acordarea ajutorului de încălzire a locuinţei  pentru  tot sezonul este  până la 20.11.2025.**

**După această dată se vor înregistra cereri pentru consumatorii care îndeplinesc condiţiile de acordare a ajutorului pentru încălzirea locuinţei pe parcursul sezonului rece, iar stabilirea dreptului  la  ajutorul pentru încălzirea locuinței se va face după cum urmează:**

**a) începând cu luna depunerii cererii  pentru cei  care  au depus  documentele până la  data de 20  ale  lunii respective;**

**b) începând cu luna următoare  pentru cei care  au depus  documentele după  data  de 20  ale lunii  respective;**

**ACTE NECESARE**

Pentru obținerea ajutorului de încălzire a locuinței cu gaze naturale/energie electrică/combustibili solizi sunt necesare următoarele acte:

1. Cererea și declarația pe proprie răspundere (Anexa 1 la Normele metodologice de aplicare a prevederilor Legii nr.196/2016 privind venitul mediu de incluziune, aprobate prin H.G. nr. 1154/2022-normele metodologice de aplicare a Legii nr.196/2016). Cererea și declarația pe propria răspundere se ridică de către solicitant de la sediul Direcției de Asistență Socială Câmpulung, str. Matei Basarab nr. 66, camera 7.
2. Actul de identitate(B.I/C.I. pentru toți membrii majori ai familiei, certificat de naștere pentru copiii minori) din care să rezulte că aceștia au domiciliul sau reședința la adresa la care se solicită ajutorul pentru încălzirea locuinței;
3. Acte de stare civilă: certificat de căsătorie, hotărâre de divorț, certificat de deces;
4. Hotărâre judecătorească privind plasamentul ,încredințarea, adopția copilului, dispoziții privind tutela, curatela sau stabilirea altor măsuri de protecție pentru copii;
5. Contractul de vânzare-cumpărare, contractul de închiriere, contractul de comodat, contractul de întreținere sau cu rezerva dreptului de abitație/ uzufruct, pentru a dovedi calitatea de proprietar sau chiriaș , pentru imobilul la care se solicită obținerea ajutorului;
6. Adeverință de rol agricol ( pentru cei care dețin terenuri agricole în altă localitate).
7. Factura de gaze naturale din luna anterioară depunerii cererii(toate paginile);
8. Factura de energie electrică din luna anterioară depunerii cererii (toate paginile).
9. Adeverință de salariu, cuprinzând salariul net realizat în luna anterioara depunerii cererii, cu mențiunea dacă primește sau nu primește tichete de masă, iar în situația în care primește trebuie precizată contravaloarea acestora ;
10. Cupon de pensie din luna anterioara depunerii cererii (pentru orice tip de pensie-pensie pentru limita de vârstă, pensie anticipată, pensie de invaliditate, pensie de urmaș, cupon de pensie întreținere, etc )
11. Cupon indemnizație creștere și îngrijire copil, cupon indemnizație de șomaj sau pentru orice altă prestație socială (handicap, VMI, alocație de stat) din luna anterioară depunerii cererii;
12. Adeverință de elev/student acolo unde este cazul;
13. Adeverință de la Asociația de proprietari (locatari) pentru solicitanții care locuiesc la apartament la bloc, în care să se precizeze nominal persoanele care locuiesc efectiv la adresa respectivă;
14. Decizia de impunere din care să rezulte veniturile realizate din activități independente sau chirii.

**LA STABILIREA DREPTULUI PRIVIND ACORDAREA AJUTORULUI PENTRU ÎNCĂLZIREA LOCUINŢEI NU SE IAU ÎN CALCUL URMĂTOARELE VENITURI** :

1. sumele primite cu titlu de prestaţii sociale în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
2. alocaţia de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările ulterioare;
3. sumele acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;
4. sumele primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;
5. sumele primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale; veniturilor obţinute din activităţile cu caracter ocazional desfăşurate de zilieri în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare;
6. stimulentul educaţional acordat, potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;
7. sumele ocazionale acordate de la bugetul de stat sau bugetele locale cu caracter de despăgubiri sau sprijin financiar pentru situaţii excepţionale;
8. ajutorul pentru încălzirea locuinţei şi suplimentul pentru energie acordate în baza Legii nr. 226/2021, cu modificările ulterioare
9. indemnizația lunară de hrană acordată în baza Legii nr.584/2003 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările și completările ulterioare și indemnizația lunară de hrană prevăzută de Legea nr.302/2018 privind măsurile de control al tuberculozei;
10. sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaționale aprobate.
11. sumele primite ocazional din partea unor persoane fizice ori juridice, precum şi sumele cu titlu de ajutor de urgenţă primite de la bugetul de stat sau local.

**La completarea cererii, veniturile declarate vor fi cele realizate în luna anterioară depunerii cererii.**

**FAMILIILE ŞI PERSOANELE SINGURE CARE AU ÎN PROPRIETATE CEL PUŢIN UNUL DINTRE BUNURILE CUPRINSE ÎN LISTA DE MAI JOS , NU BENEFICIAZĂ DE AJUTOR PENTRU ÎNCĂLZIREA LOCUINŢEI**

**Bunuri imobile**

1. Clădiri, alte spații locative în afara locuinței de domiciliu, precum și terenuri situate în intravilan cu suprafața de peste 1.200 mp în zona urbană și 2.500 mp în zona rurală, în afara terenurilor de împrejmuire a locuinței și a curții aferente.

*În situația în care unul sau mai multe bunuri aflate în proprietatea persoanei singure/familiei beneficiare de ajutor de încălzire este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obținută în urma cedării dreptului de folosință a bunului.*

*Persoana sau familia care deține pe lângă locuința de domiciliu o cotă-parte dintr-o altă clădire/spațiu locativ/imobil poate beneficia de ajutor de încălzire/supliment pentru energie indiferent de mărimea cotei, dacă prin această posesiune nu poate valorifica bunul respectiv.*

**Bunuri mobile**(aflate în stare de funcționare)

1. Mai mult de un vehicul cu o vechime mai mare de 10 ani, cu drept de circulație pe drumurile publice;
2. Autovehicul cu drept de circulație pe drumurile publice cu o vechime mai mică de 10 ani, cu excepția celor utilizate si/sau adaptate pentru transportul persoanelor cu dizabilități;
3. Șalupe, bărci cu motor, iahturi sau alte tipuri de ambarcațiuni, cu excepția celor necesare pentru transport in cazul persoanelor care locuiesc în aria Rezervației Biosferei „Delta Dunării”.

**Depozite bancare**

        Cel puțin unul dintre membrii familiei deține, în calitate de titular, unul sau mai multe conturi/depozite bancare, a căror sumă totală este mai mare de 3 ori față de valoarea câștigului salarial mediu brut prevăzut de Legea asigurărilor sociale de stat.

**NOTĂ**

**DEŢINEREA   UNUIA  DINTRE  BUNURILE  MENŢIONATE CONDUCE LA EXLUDEREA ACORDĂRII  AJUTORULUI  PENTRU ÎNCĂLZIREA LOCUINŢEI!**



